Prezident zastupuje štát navonok. Je zároveň hlavným veliteľom Ozbrojených síl. Prezident podpisuje a vetuje zákony, ktoré schválil parlament. Vymenúva a odvoláva predsedu a ostatných členov vlády, poveruje ich riadením ministerstiev a prijíma ich demisiu. Vymenúva a odvoláva sudcov Ústavného súdu, rektorov vysokých škôl či vysokoškolských profesorov. Udeľuje štátne vyznamenania, vyhlasuje referendum, dojednáva a ratifikuje medzinárodné zmluvy. Spolutvorí zahraničnú politiku štátu.
Prijíma, poveruje a odvoláva vedúcich diplomatických misií a zvoláva ustanovujúcu schôdzu Národnej rady.
Národnej rade podáva správy o stave republiky a o závažných politických otázkach.  Prezident udeľuje amnestie a do jeho právomocí podľa ústavy spadajú podmienky vypovedania vojny, vyhlásenia vojnového stavu, vyhlásenia výnimočného stavu, vyhlásenia núdzového stavu a spôsob výkonu verejnej moci v čase vojny, vojnového stavu, výnimočného stavu ustanoví ústavný zákon.